Здравей, приветстваме те в програмирането!
Ако нямаш опит с програмиране,
може би се чудиш какво всъщност е програмирането.
Когато пишем програма,
задаваме на компютъра серия от команди,
които горе-долу приличат на странна форма на английския език.
Можеш да мислиш за компютъра като за много послушно куче,
слушащо всяка твоя команда и изпълняващо, каквото му кажеш.
Защо програмирането е толкова готино?
Наистина зависи от това какво ти смяташ за готино.
Защото, както се оказва, можем да използваме програмирането за почти всичко.
Програмите контролират роботи, които се грижат за пациенти,
и, любимото ми, роботи, които могат да обикалят Марс
и да търсят вода на повърхността.
Програмите помагат на коли с автопилот да разберат накъде да завият,
което е доста важно!
Програмите помагат на докторите да лекуват болести
чрез обработка на огромни количества медицинска информация.
Програмите могат да бъдат забавни игри, като Doodle Jump, Angry Birds, Minecraft.
Програмите позволяват на Pixar
да създават своите страхотни 3-D анимационни филми
и на филми като Harry Potter – да имат готини специални ефекти.
Кой е твоят любим филм?
Обзалагам се, че компютър е помогнал да бъде направен.
Програмите стоят зад уеб сайтовете и приложенията,
които използваш всеки ден, по всяко време,
като Google Maps, Wikipedia и YouTube,
и разбира се, където си в момента, Кан Академията.
Тук, в Кан Академията, ще се научиш как да пишеш програми на JavaScript,
да създаваш рисунки, анимации и игри.
И това ще бъде чудесен старт
към това да създадеш всичко, което можеш да си представиш.
Знам, може би е трудно да забележиш какво общо има между програма за рисуване
и програма за роботи или за лекуване на болести.
Но, ако щеш вярвай, същите основни концепции
се използват от почти всеки програмист във всяка програма.
Щом се научиш да програмираш с JavaScript,
ще можеш да учиш други програмни езици много по-лесно.
Сега просто трябва да продължиш!